Промоција шумарског факултета у нашој школи

Миљан Калем, бивши ученик наше школе, сада професор на шумарском факултету и промотери, посетили су нашу школу. Ученике трећег и четвртог разреда су упознали са смеровима који су интересантни и атрактивни.

Шумарство је смер који учи о гајењу шума. Технологија дрвета изучава дрвну индустрију, која је обимна, а у Србији је та струка профитабилна. Студенти имају прилику да кроз практичну наставу упознају разна предузећа која се баве обрадом дрвета. Пејзажна архитектура се бави пројектовањем и уређењем паркова, аранжирањем биљног материјала, дендрологијом. Трећи, најмлађи смер је Еколошки инжењер. Студенти овог смера уче како да регулишу речне токове и баве се природним непогодама, који могу да штете нашем окружењу.

Наши ученици су постављали питања на које су студенти шумарског факултета стрпљиво одговарали.

Вања Цветковић 4/1